hotchpotch/miracl-hf-unified huggingface dataset:
Jouni Eho
Jouni Eho (s. 14. elokuuta 1979) on suomalainen kilpauransa päättänyt koripalloilija. Hän on toiminut Pyhtään kunnanjohtajana vuodesta 2018.
Eho voitti Joensuun Katajassa miesten SM-pronssia vuonna 2005. Hän edusti Suomessa miesten pääsarjassa myös Lahden NMKY:tä, Vantaan Pussihukkia ja KTP-Basketia. Lahdessa hän pelasi myös Korać cupia. Eho pelasi myös Yhdysvalloissa yliopistosarjaa Davidson Collegen joukkueessa, joka voitti konferenssinsa mestaruuden vuonna 2002. Johtajana pelaajauransa jälkeen työskennellyt Eho palkittiin vuonna 2014 Vuoden isä -palkinnolla.
Rovaniemen NMKY:n kasvatti Eho voitti alle 22-vuotiaiden Suomen mestaruuden. Hän aloitti miesten pääsarjauransa kaudella 1998–1999 Lahden NMKY:ssä, jossa hän pelasi myös Korać cupia. Seuraavan kauden Eho edusti Vantaan Pussihukkia.
Vuosina 2000–2004 Eho pelasi Davidson Collegessa Yhdysvaltain yliopistosarjassa. Junior-kaudellaan hyvin pelannut Eho loukkaantui kesken kauden. Viimeisellä yliopistokaudellaan hän toimi Davidsonin Wildcats-joukkueen kapteenina. Wildcats voitti Ehon aikana Southern-konferenssin runkosarjan vuosina 2002, 2003 ja 2004 ja konferenssin mestaruuden vuonna 2002.
Valmistuttuaan yliopistosta Eho palasi Suomeen ja teki pääsarjassa pelanneen Joensuun Katajan kanssa kaksivuotisen sopimuksen joka kuitenkin muutettiin jo joulukuussa yksivuotiseksi. Eho siirtyikin kauden jälkeen KTP-Basketiin jota edusti kolme viimeistä pääsarjakauttaan.
Eho pelasi vuosina 1998–1999 valmistavia maaotteluita Suomen alle 22-vuotiaiden miesten maajoukkueessa. Suomen miesten maajoukkueessa hän pelasi ensimmäisen kerran 29. toukokuuta 2001 Tšekkiä vastaan tehden neljä pistettä. Hän pelasi miesten maajoukkueessa maaotteluita myös vuonna 2003 ja teki parhaimmillaan Ruotsia vastaan seitsemän pistettä. Yhteensä Eho teki kuudessa pelaamassaan miesten maaottelussa 2,3 pistettä per ottelu.Eho suoritti Davidson Collegessa yhteiskuntatieteiden alemman korkeakoulututkinnon. Hän suoritti maisteriopintoja Joensuun yliopistossa. Eho on työskennellyt muun muassa Kymenlaakson ammattikorkeakoulun projektipäällikkönä ja pohjoismaisen tutkimus- ja konsultointiyritys Oxford Research Oy:n Suomen toimitusjohtajana. Vuonna 2005 avioituneelle Eholle myönnettiin vuonna 2014 Vuoden isä -palkinto.
Kim Eklund
Kim Eklund (s. 12. marraskuuta 1966) on suomalainen kilpauransa päättänyt koripalloilija.
Tapiolan Hongan kasvatti Eklund edusti kasvattajaseuraansa koko miesten pääsarjauransa ajan. Hän pelasi miesten SM-sarjassa yhteensä yhdeksän kautta vuosina 1984–1995. Suomen miesten maajoukkueessa Eklund pelasi vuosina 1990–1991 12 maaottelua 1,7 pisteen keskiarvolla. Vuonna 1991 hän kuului Suomen EM-karsintajoukkueeseen.
Vilma Oura
Vilma Oura (s. 2001) on suomalainen uimari. Hän edustaa Helsingfors Simsällskapia valmentajanaan Matti Mäki.
Oura rikkoi 16-vuotiaana kesällä 2017 pitkän radan nuorten EM-uinneissa Anu Koiviston 19-vuotiaan 200 metrin selkäuinnin Suomen ennätyksen 1,5 sekunnilla. Hän paransi SE:tä kisojen jokaisella kolmella uintikerrallaan sijoittuen loppukilpailussa viidenneksi. Pian tämän jälkeen Oura osallistui Tampereella SM-kilpailuihin, joissa hän sijoittui samalla matkalla sekä nuorten SE-ajalla 100 metrin selkäuinnissa hopealle ja voitti HSS:n joukkueessa avausosuuden nuorten SE-ajalla 4×100 metrin sekauintiviestin Suomen mestaruuden.
Joulukuussa 2017 Kööpenhaminassa uiduissa lyhyen radan EM-uinneissa Oura paranteli 200 metrin selkäuinnin alkuerissä Lotta Upanteen kolme vuotta vanhaa nuorten SE-aikaa 0,76 sekunnilla. Uusi nuorten SE aika on 2.09,68
Ouran isä on 1990-luvun moninkertainen selkäuinnin Suomen mestari ja vesipalloilija Ville Oura.
Acren geoglyfit
Acren geoglyfit ovat Acren osavaltiossa läntisessä Brasiliassa sijaitsevia intiaanien maahan kaivamalla tekemiä suuria kuvioita, geoglyfejä. Ne löytyivät metsänhakkuiden jälkeen 1980-luvulla, kun Acren yliopiston tutkija tarkasteli maastoa lentokoneesta. Seutu on sademetsää lähellä Bolivian pohjoisrajaa.
Acren geoglyfeistä tunnetuimmat ovat Fazenda Colaradan geoglyfit. Maakuviot ovat aina geometrisia kuvioita, muun muassa neliön ja ympyrän muotoisia vallihautakuvioita. Vallihaudat ovat joko yksin- tai kaksinkertaisia. Näitä geoglyfejä on löydetty 306. Joidenkin halkaisija on 300 metriä. Vallihautojen syvyys on 1–4 metriä. Geoglyfit ovat 13 000 km² alalla.
Intiaanit tekivät geoglyfit luultavasti 200 eaa. – 1300 jaa., mutta ne tehnyt kansa lienee asunut seudulla jo 300-luvulla eaa. Erään arvion mukaan geoglyfit tehnyt yhteiskunta olisi käsittänyt noin 70 000 intiaania.
Pyhän Nikolaoksen kirkko (Gloucester)
Pyhän Nikolaoksen kirkko () on 1100-luvun alussa rakennettu kirkkorakennus, joka oli ennen Englannin kirkon käytössä. Se on Grade I -suojelukohde ja on nykyään Churches Conservation Trust -säätiön hoidossa.
Ensimmäinen historiallinen maininta kirkosta on vuodelta 1180. Torni vaurioitui kanuunankuulasta sisällissodan aikana, jolloin kaupunkia piiritettiin.
Vuonna 1626 kuolleen John Waltonin ja hänen vaimonsa hautamonumentti on värikkäästi koristeltu.
Viestijuoksun Suomen-mestaruuskilpailut 2017
Viestijuoksun Suomen-mestaruuskilpailut 2017 järjestettiin 8.–9. heinäkuuta Tampereella.
Lähde
Lähde
The Sims 4: Vampyyrit
The Sims 4: Vampyyrit () on "The Sims 4" -pelin lisäosa. Laajennus lisää peliin yliluonnollisia voimia.
Kylpevä
Kylpevä eli Kylpevä neito on kuvanveistäjä Martti Peitson graniittinen veistos, joka esittää kylpevää tyttöä. Veistos sijaitsee Tammisaaressa, Tammiharjun sairaalan, tulevan Raaseporin kaupungintalon, edessä. Veistoksen lahjoittivat kunnat sairaalalle sen 50-vuotisjuhlissa.
Xingut
Xingut ovat Brasilian Xingu-joen seudun intiaanikansoja, joilla on eri
taustoista huolimatta yhteinen kulttuuri. Xingut rakensivat suuria pyöreitä kyliä, joiden keskellä oli suuri aukio. Kayapót ovat tunnetuin xingukansa. Alkujaan heitä oli kymmeniä tuhansia. 
Eurooppalaisten orjanetsijöiden saapuminen 1750 xingujen alueella aiheutti väestön suuren vähenemisen.
mm tautien takia. Henkiin jääneet Xingut pakenivat eurooppalaisia syrjäisille seuduille. Alimmillaan Xingujen määrä oli 1950-luvulla, jolloin heitä oli noin 500. Xinguja asuu nykyään 32 kylässä noin 3000.
Mato Grossoon saapui väkeä lännestä noin 500 jaa. Ylä-Xingun kaivauksissa ja muissa tutkimuksissa on löydetty kolmenlaisia muinaisia keskuksia: asutus- ja seremoniakeskuksia, asutuskeskuksia ja keskuksia joissa ei ollut rakennuksia,
Suuressa keskuksessa "X11", Kuhikugussa lienee asunut karibin sukuisia kiikuroita.
Tyypillinen kylä oli paaluaitojen ympäröimä, päällikön talo keskellä. Muita korkeissa asemissa olevia asui koillisessa tai lounaassa. Rannan puoleista sivua ei aidattu.
Asutuskeskuksia oli 20. Keskuksissa asui yhteensä noin 50000 asukasta noin 30000 km² alueella.
Keskuksia yhdistivät tiet. Niistä leveät olivat yleensä itä-länsi-suuntaisia, kapeat pohjois etelä-suuntaisia.
Leveiät tiet yleensä 20 m levyisiä, jopa 40 m levyisiä
Jesus Piece
Jesus Piece on rap-artisti Gamen viides studioalbumi. Se julkaistiin 11. joulukuuta 2012. Albumilla vierailevat mm. Kendrick Lamar, J. Cole, Common ja Lil Wayne.
Game kertoo tulleensa kastetuksi vuonna 2011 sekä käyneensä kirkossa, minkä vuoksi hän valitsi albumin nimeksi "Jesus Piece". Hän kertoo albuminsa käsittelevän uskoa Jumalaan, mutta samaan aikaan maallista elämäntyyliä, kuten päihteiden käyttöä.
Hunawihr
Hunawihr [ynawiʁ] on kunta Ranskan koilliskulmassa Grand Estin hallintoalueella Haut-Rhinin departementissa. Kunnan asukasluku vuonna 2014 oli 593. Se kuuluu departementissaan Sainte-Marie-aux-Minesin kantoniin Colmar-Ribeauvillén arrondissementissa. Kylä sijaitsee noin 15 kilometriä pohjoiseen departementin pääkaupungista Colmarista.
Hunawihr kuuluu kauneimpien ranskalaiskylien järjestöön "Les Plus Beaux Villages de France", johon kuuluu myös pari kilometriä Hunawihristä lounaaseen sijaitseva Riquewihr.
Riquewihr
Riquewihr [ʁik(ə)viːʁ] on kunta Ranskan koilliskulmassa Grand Estin hallintoalueella Haut-Rhinin departementissa. Kunnan asukasluku vuonna 2014 oli 1 136. Se kuuluu departementissaan Sainte-Marie-aux-Minesin kantoniin Colmar-Ribeauvillén arrondissementissa. Kylä sijaitsee noin 15 kilometriä pohjoiseen departementin pääkaupungista Colmarista.
Riquewihr kuuluu kauneimpien ranskalaiskylien järjestöön "Les Plus Beaux Villages de France", johon kuuluu myös pari kilometriä Riquewihristä koilliseen sijaitseva Hunawihr.
Power Corporation of Canada
Power Corporation of Canada on suuri kanadalainen pörssinoteerattu holding-yhtiönä toimiva monialakonserni, jonka päämaja sijaitsee Montrealissa Quebecin provinssissa. Yhtiö toimii Pansolo Holding Inc:in tytäryrityksenä ja sen omistajina hallitsevassa asemassa ovat Paul Desmarais Jr. ja André Desmarais.
Monialakonsernin palveluksessa työskentelee runsas 30 000 ihmistä. Konsernin liiketoiminta-alat ovat: Lifeco, IGM Financial, ja Pargesa. Näistä Lifeco (Great-West Lifeco Inc.) on rahoitusalan holdingyhtiö, joka toimii henki- ja terveysvakuutusten, eläkerahoituksen ja investointien hallintapalvelujen parissa sekä varojenhallinnassa ja jälleenvakuutustoiminnassa. IGM Financial -toimiala (IGM) tarjoaa sijoitusneuvontaa ja -hallintaa lähinnä Kanadassa. Pargesa (Pargesa Holding SA) on puolestaan mukana erityisesti Euroopassa mineraalipohjaisten teollisuusratkaisujen alalla, toimittaa sementtiä ja betonia; tekee energiaa öljyllä, kaasulla ja vaihtoetoisilla tavoilla; on mukana viinien ja alkoholijuomien kaupassa; testaus-, tarkastus- ja sertifiointialalla; sähkön-, kaasun, energian ja yhdyskuntapalvelujen tarjoajana. Tytäryrityksensä Gescan välityksellä Power Corporation of Canada hallitsee muun muassa Kanadan johtaviin kuuluvaa ranskankielistä La Presse-sanomalehteä ja kuutta muuta kanadalaista sanomalehteä. Toisen tytäryhtiönsä (Square Victoria Digital Properties) välityksellä konserni on mukana televisiotuotannoissa ja digitaalisessa liiketoiminnassa sekä omistaa osan uutistoimisto The Canadian Pressistä.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 358. Se luokiteltiin samalla Kanadan 11. suurimmaksi pörssiyritykseksi tämän yrityslistan mittaustavalla. Yhtiön markkina-arvo oli 10,8 miljardia Yhdysvaltain dollaria (toukokuussa 2017) ja liikevaihto 35,42 miljardia USD (2016).
1992 (albumi)
1992 on rap-artisti The Gamen kahdeksas studioalbumi, joka julkaistiin vuonna 2016. Se debytoi Yhdysvalloissa Billboard 200 -listan neljännellä sijalla.
Albumissa Game käsittelee paljolti varttumistaan Comptonissa Crips ja Pirus -katujengien ympäröimänä, ja kuinka häntä "revittiin" molempiin suuntiin. Albumin muita aiheita ovat mm. poliisiväkivalta ja vuoden 1992 Los Angelesin mellak￼at.
Albumin kansikuvan piirtäjänä toimi OG Joe Cool, joka on tunnettu Snoop Doggin debyyttialbumin "Doggystylen" kansikuvan tekijänä.
Armi Hallstén-Kallia
Armi Inkeri Hallstén-Kallia (ent. Kallia, vuoteen 1906 Hallstén; 1. elokuuta 1897 Tuusula – 20. helmikuuta 1956 Helsinki) oli suomalainen järjestövaikuttaja.
Hallstén-Kallian vanhemmat olivat kanslianeuvos Onni Hallstén ja järjestöjohtaja Ilmi Hallstén, o.s. Bergroth, jotka toimivat molemmat Suomalaisen puolueen ja kokoomuksen kansanedustajina. Hänen veljensä R. G. Kallia oli IKL:n kansanedustaja. Hallstén-Kallia kirjoitti ylioppilaaksi 1915 ja valmistui filosofian kandidaatiksi 1922 ja maisteriksi 1923. Hän toimi aluksi Suomen Punaisen Ristin sihteerinä ja työskenteli vuosina 1926–1936 Kansainliiton sihteeristön virkailijana Genevessä. Palattuaan Suomeen hänet valittiin vuonna 1936 äitinsä seuraajana Suomen Naisyhdistyksen puheenjohtajaksi, missä tehtävässä hän oli kuolemaansa asti. Hän kuului myös Suomen akateemisten naisten liiton keskushallitukseen. Hallstén-Kallia oli veljensä tavoin aktiivinen IKL:ssä ja toimitti "Ajan Suunta" -lehden ulkomaanosastoa vuosina 1937–1939. Hän oli myös Akateemisten Naisten Karjala-Seuran puheenjohtajana 1939–1942. Sotavuosina hän oli valtioneuvoston tiedoituskeskuksen virkamiehenä ja kuului Naisten työvalmiusliiton johtoon.
Sodan jälkeen Hallstén-Kallia oli vuosina 1947–1949 Mannerheimin Lastensuojeluliiton ulkomaansihteerinä ja vuodesta 1951 Maailman terveysjärjestö WHO:n Suomen toimikunnan sihteerinä. Hän oli myös vuodesta 1949 Suomen NNKY-liiton hallituksen puheenjohtaja.
Eettiset elämäntavat
Eettiset elämäntavat tarkoittavat käytäntöön vietyä elämänkatsomusta tehdä päätöksiä arjessa, jotka ottavat huomioon erilaiset eettiset ja moraaliset arvot, erityisesti koskien kuluttamista, kestävyyttä, ekologisuutta ja eläinten hyvinvointia.
Esimerkkejä ekologisista arjen eettisistä valinnoista:
Esimerkkejä arjen sosiaalisesti eettisistä valinnoista:
GP3 Abu Dhabin Grand Prix 2013
GP3 Abu Dhabin Grand Prix 2013 oli GP3-kauden 2013 kahdeksas ja viimeinen osakilpailu, joka ajettiin 2.–3. marraskuuta Yas Marinan moottoriradalla Abu Dhabissa. Kilpailu ajettiin Formula 1:sten Abu Dhabin GP:n ohessa.
Lauantain kilpailun voitti paalupaikalta startannut MW Ardenin Daniil Kvjat, joka varmisti samalla sarjan mestaruuden.
Sofi Marinova (albumi)
Sofi Marinova () on bulgarialaisen pop-folk-laulaja Sofi Marinovan albumi. Sen julkaisi levy-yhtiö Sunny Music vuonna 2013.
Rodemack
Rodemack on kunta Ranskan pohjoisrajalla Grand Estin hallintoalueella Mosellen departementissa. Kunnan asukasluku vuonna 2014 oli 1 131. Se kuuluu departementissaan Yutzin kantoniin Thionvillen arrondissementissa. Rodemack sijaitsee lähellä Luxemburgin rajaa, Metzin kaupungista 50 kilometriä pohjoiseen.
1400-luvulta peräisin olevan linnoituksen ympärille kasvanut Rodemack kuuluu kauneimpien ranskalaiskylien järjestöön "Les Plus Beaux Villages de France".
GP3 Italian Grand Prix 2013
GP3 Italian Grand Prix 2013 oli GP3-kauden 2013 seitsemäs osakilpailu, joka ajettiin 7.–8. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
Lauantain kilpailun voittoon ajoi paalupaikalta startannut MW Arden -tallin kuljettaja Daniil Kvjat. Sunnuntain kilpailun voitti ART Grand Prix -tallin Jack Harvey.
Saint-Quirin
Saint-Quirin on kunta Ranskan koilliskulmassa Grand Estin hallintoalueella Mosellen departementissa. Kunnan asukasluku vuonna 2014 oli 751. Se kuuluu departementissaan Phalsbourgin kantoniin Sarrebourg-Château-Salinsin arrondissementissa. Saint-Quirin sijaitsee Nancyn ja Strasbourgin kaupunkien puolessavälissä; molempiin on matkaa noin 80 kilometriä.
Saint-Quirin kuuluu kauneimpien ranskalaiskylien järjestöön "Les Plus Beaux Villages de France".
Saint-Quirinin kylän itäpuolella on samaan kuntaan kuuluva Lettenbachin kylä. Siellä toimi merkittävä lasi- ja ikkunatehdas 1400-luvulta 1800-luvun puoleenväliin.
Vaasanpuistikko
Vaasanpuistikko -nimisiä katuja ovat ainakin:
GP3 Belgian Grand Prix 2013
GP3 Belgian Grand Prix 2013 oli GP3-kauden 2013 kuudes osakilpailu, joka ajettiin 24.–25. elokuuta Circuit de Spa-Francorchamps'n moottoriradalla Belgiassa. Kilpailu ajettiin Formula 1:sten Belgian GP:n ohessa.
Lauantain kilpailun voittoon ajoi toisesta ruudusta startannut MW Arden -tallin kuljettaja Daniil Kvjat. Sunnuntain kilpailun voitti Carlin -tallin Alexander Sims.
GP3 Unkarin Grand Prix 2013
GP3 Unkarin Grand Prix 2013 oli GP3-kauden 2013 viides osakilpailu, joka ajettiin 27.–28. heinäkuuta Hungaroringin moottoriradalla Mogyoródissa, Unkarissa. Kilpailu ajettiin Formula 1:sten Unkarin GP:n ohessa.
Lauantain kilpailun voittoon ajoi paalupaikalta startannut Koiranen GP -tallin kuljettaja Aaro Vainio. Sunnuntain kilpailun voitti MW Arden -tallin Robert Vişoiu.
La Roche-Guyon
La Roche-Guyon [la.ʁɔʃ.ɡjɔ̃] on kunta Ranskan Île-de-Francen hallintoalueella Val-d’Oisen departementissa. Kunnan asukasluku vuonna 2014 oli 446. Seinejoen varrella noin 70 kilometriä Pariisista länsiluoteeseen sijaitseva kunta kuuluu departementissaan Vauréalin kantoniin Pontoisen arrondissementissa.
La Roche-Guyon kuuluu kauneimpien ranskalaiskylien järjestöön "Les Plus Beaux Villages de France". Kunnan keskeinen maamerkki on La Rochefoucauld -suvun linna torneineen.
GP3 Saksan Grand Prix 2013
GP3 Saksan Grand Prix 2013 oli GP3-kauden 2013 neljäs osakilpailu, joka ajettiin 6.–7. heinäkuuta Nürburgringin moottoriradalla Saksassa. Kilpailu ajettiin Formula 1:sten Saksan GP:n ohessa.
Lauantain kilpailun voittoon ajoi paalupaikalta startannut ART Grand Prix -tallin kuljettaja Facu Regalia. Sunnuntain kilpailun voitti Bamboo Engineering -tallin Melville McKee.
Concordia-yliopisto
Concordia-yliopisto () on Montréalin kaupungissa, Quebecin provinssissa Kanadassa toimiva, yli 40 000 opiskelijan englanninkielinen, julkinen yliopisto. Se perustettiin 1974 kahden oppilaitoksen, Loyola Collegen ja Sir George Williams -yliopiston (SGWU) yhdistyessä.
Taustaltaan Loyola College oli vuonna 1848 perustetusta Collège Sainte-Marie -jesuittacollegesta erilliseksi collegeksi irtautunut englanninkielinen college. Sir George Williams -yliopisto pohjautui puolestaan paikallisen nuorten miesten kristillisen yhdistyksen (YMCA) Montrealin kantakaupungissa järjestämään koulutustoimintaan. Tarjottujen koulutusten vaativuutta ja tasoa noustettiin vuosien kuluessa. Ensimmäiset yliopistokurssit yhdistys se järjesti 1929 ja ensimäiset yliopistotutkinnot myönnettiin 1936. Yliopistotutkintojen myöntämislupa, josta nykyisen Concordia-yliopiston valtuutus seuraa, saatiin ja vuonna 1948.
Yliopistolla on kaksi kampusaluetta: yksi Montrealin kantakaupungissa (Sir George Williamsin kampus) ja toinen kaupungin lounaisosassa (Loyola Collegen alue).
Concordia-yliopistossa toimii kolme perus- ja aineopetusta antavaa tiedekuntaa ja yksi korkeakoulu. Tämän lisäksi on kaksi korkeakoulua alemman yliopistotutkinnon jälkeisiin opintoihin (School of Graduate Studies) ja täydennysopintoihin (School of Extended Learning). Tiedekunnat ovat:
Yliopisto työllistää opetusassistentit mukaanluettuna noin 4 500 henkilöä. Lukuvuonna 2015–2016 yliopistolle oli kirjoittautunut yhteensä 43 634 opiskelijaa, joista 6 959 oli ulkomaalaista opiskelijaa.
Concordia-yliopiston sijoitus kansainvälisissä yliopistorankingeissa on kohtalaisen hyvä. Esimerkiksi Times Higher Educationin yliopistolistalla se sai vuonna 2017 maailmanlaajuisesti sijaluokan 501—600.
GP3 Britannian Grand Prix 2013
GP3 Britannian Grand Prix 2013 oli GP3-kauden 2013 kolmas osakilpailu, joka ajettiin 29.–30. kesäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.
Lauantain kilpailun voittoon ajoi toisesta ruudusta startannut ART Grand Prix -tallin kuljettaja Jack Harvey. Sunnuntain kilpailun voitti Trident -tallin Giovanni Venturini.
GP3 Espanjan Grand Prix 2013
GP3 Espanjan Grand Prix 2013 oli GP3-kauden 2013 ensimmäinen osakilpailu, joka ajettiin 11.–12. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.
Lauantain kilpailun voittoon ajoi paalupaikalta startannut Marussia Manor Racing -tallin kuljettaja Tio Ellinas. Sunnuntain kilpailun voitti Koiranen GP -tallin Aaro Vainio.
Vaasan yliopiston kauppatieteellinen tiedekunta
Vaasan yliopiston kauppatieteellinen tiedekunta on yksi Vaasan yliopiston kolmesta tiedekunnasta. Tiedekuntaan kuuluvat Johtamisen, Laskentatoimen ja rahoituksen, Markkinoinnin sekä Taloustieteen ja talousoikeuden yksiköt. Perustutkinto-opiskelijoita tiedekunnassa on 2 374, jatko-opiskelijoita 138 ja henkilökuntaa 135 (2014).
Kauppatieteellisen tiedekunnan tutkimus keskittyy rahoituksen ja tilintarkastuksen, johtamisen sekä kuluttajakäyttäymisen ydinalueisiin. Ydinalueita poikkileikkaava näkökulma on kansainvälinen liiketoiminta.
Kauppatieteellisen tiedekunnan koulutus keskittyy kauppatieteellisen alan asiantuntijoiden ja päätöksentekijöiden kouluttamiseen, minkä tavoitteena on antaa valmiudet työskennellä vaativissa yritys- ja elinkeinoelämän tehtävissä niin kotimaisessa kuin kansainvälisessä toimintaympäristössä.
Dekaani toimii tiedekuntansa johtajana ja vastaa toiminnan kehittämisestä sekä tuloksellisuudesta. Kauppatieteellisen tiedekunnan dekaani toimii myös yliopiston vararehtorina ja kuuluu yliopiston johtoryhmään. Dekaanin tehtävä on päätoiminen, ja siihen nimitetään kahdeksi vuodeksi kerrallaan. Dekaanit nimittää yliopiston rehtori.
Tiedekuntahallinto vastaa tiedekunnan päätöksenteon valmistelusta ja toimeenpanosta. Tiedekuntahallintoon kuuluvat dekaani ja varadekaani. Heidän tukenaan toimivat lähipalveluiden ja johdon palveluiden päällikkö ja assistentit
Tiedekuntaneuvosto on kolmijakoinen, professorikuntaa, muuta henkilökuntaa ja opiskelijoita edustava päätöksentekoelin, joka tekee päätökset tiedekuntaa koskevista merkittävistä asioista. Tiedekunnan dekaani toimii toimii teidekuntaneuvoston puheenjohtajana ja sihteerinä toimii tiedekunnan assistentti. Yksiköiden päälliköt, koulutusvastaavat ja amanuenssit toimivat tiedekunnan valmistelijoina.
Tiedekunnan johtoryhmän muodostavat tiedekuntahallinto, hallintopäällikkö sekä yksikkövastaavat. Dekaani toimii johtoryhmän puheenjohtajana ja hallintosihteeri sihteerinä. Myös Levón-instituutin johtaja osallistuu valmisteluun tarpeen mukaan. Valmistelijana toimii hallintopäällikkö.
Luettelo Strategic Simulationsin peleistä
Tämä on luettelo Strategic Simulationsin julkaisemista videopeleistä.
Vaasan yliopiston teknillinen tiedekunta
Vaasan yliopiston teknillinen tiedekunta on yksi Vaasan yliopiston kolmesta tiedekunnasta. Tiedekuntaan kuuluvat matemaattisten tieteiden, sähkö- ja energiatekniikan, tieto- ja tietoliikennetekniikan ja tuotantotalouden yksiköt. Tiedekunnan alaisuudessa toimii myös Technobotnia-tutkimuslaitos. Perustutkinto-opiskelijoita tiedekunnassa on 1 114, jatko-opiskelijoita 98 ja henkilökuntaa 100 (2015). Teknillinen tiedekunta vastaa myös yliopiston kaikkien alojen menetelmätieteiden ja tietotekniikan opetuksesta.
Teknillisen tiedekunnan tutkimus keskittyy tietoverkkojen tutkimiseen ja tiedon mallintamiseen sekä langattomien tietoliikennepalveluiden laatuun ja radioresurssien hallintaan, optimointiin geneerisisillä algoritmeillä, hajautettuun sähköenergian tuotantoon, sähkön jakeluun ja käyttöön, laatu- ja teknologiajohtamiseen, teknologian ja operaatioiden ohjaukseen, tuotekehitykseen, logistiikkaan, taloudellisten ja teknisten ilmiöiden matemaattiseen ja tilastoliseen mallintamiseen sekä bioöljyyn ja polttomoottorivoimalaan.
Teknillisen tiedekunnan koulutus on jakautunut tekniikan ja kauppatieteiden alojen koulutukseen. Perustutkintokoulutuksia tiedekunnassa käydään erilisissä kandidaatti-, maisteri- ja diplomi-insinööri-ohjelmissa. Jatkotutkinnot suoritetaan teknillisten tieteiden tohtoriohjelmassa.
Tekniikan tiedealue keskittyy sähkö- ja energiatekniikkaan sekä tieto- ja tietoliikennetekniikkaan. Sähkö- ja energiatekniikan alalla voi suuntautua sähkötekniikkaan, automaatiotekniikkaan tai energiatekniikkaan. Tietotekniikan alueellavoi suuntautua ohjelmistotekniikkaan tai tietoliikennetekniikkaan.
Kauppaatieteiden tiedealue kouluttaa teollisuusekonomeja, minkä tarkoituksena on teknillisen ja liiketaloustieteellisen koulutuksen yhdistäminen. Kauppatieteiden tiedealueella voi suuntautua tuotantotalouteen tai tietotekniikkaan sekä maisterivaiheessa tekniseen viestintään.
Dekaani toimii tiedekuntansa johtajana ja vastaa toiminnan kehittämisestä sekä tuloksellisuudesta. Dekaanin tehtävä on päätoiminen, ja siihen nimitetään kahdeksi vuodeksi kerrallaan. Dekaanit nimittää yliopiston rehtori.
Tiedekuntahallinto vastaa tiedekunnan päätöksenteon valmistelusta ja toimeenpanosta. Tiedekuntahallintoon kuuluvat dekaani ja varadekaani, hallintopäällikkö ja hallintosihteeri.
Tiedekuntaneuvosto on kolmijakoinen, professorikuntaa, muuta henkilökuntaa ja opiskelijoita edustava päätöksentekoelin, joka tekee päätökset tiedekuntaa koskevista merkittävistä asioista. Tiedekunnan dekaani toimii toimii tiedekuntaneuvoston puheenjohtajana ja sihteerinä toimii hallintosihteeri. Hallintopäällikkö, opintopäälliköt ja amanuenssit toimivat tiedekuntaneuvoston valmistelijoina.
Tiedekunnan johtoryhmän muodostavat tiedekuntahallinto, yksiköiden johtajat sekä tiedekunnan edustajat yliopiston hallinnossa. Dekaani toimii johtoryhmän puheenjohtajana ja hallintosihteeri sihteerinä. Valmistelijana toimivat hallintopäällikkö ja opintopäällikkö.
Tero Anttila
Tero Anttila (s. 26. toukokuuta 1971) on suomalainen kilpauransa päättänyt koripalloilija.
Salon Palloilijoiden kasvatti Anttila edusti kasvattajaseuraansa miesten pääsarjatasolla kaksi kautta vuosina 1988–1990. Vuosina 1991–1996 hän edusti Helsingin NMKY:tä jossa voitti Suomen mestaruuden vuonna 1992. Suomen miesten maajoukkueessa Anttila pelasi vuosina 1994–1994 kuusi maaottelua 1,3 pisteen keskiarvolla. Hän pelasi myös A-nuorten maaotteluita.
Dallara F2 2018
Dallara F2 2018 (aiemmin nimellä Dallara F2/18) on italialaisen Dallaran valmistama kilpa-auto, jolla kilpaillaan FIA Formula 2 Championship -sarjassa kaudesta 2018 lähtien. Auto esiteltiin 31. elokuuta 2017 Italian Monzassa.
Panu Majala
Panu Majala (s. 7. helmikuuta 1979) on suomalainen kilpauransa päättänyt koripalloilija.
Majala saavutti urallaan kaksi SM-hopeaa ja yhden Suomen cupin hopean. Hän edusti muun muassa Torpan Poikia ja Pussihukkia ja pelasi myös Saksan toisella sarjatasolla skeä Yhdysvaltain yliopistosarjassa. ToPossa pelatessaan hän pelasi myös EuroCupia/Saporta Cupia. Majala pelasi maaotteluita Suomen miesten maajoukkueessa ja nuorisomaajoukkueissa muun muassa alle 16-vuotiaiden EM-kilpailuissa 1995.
Helsingin NMKY:n kasvatti Majala pelasi kauden 1997–1998 Yhdysvaltain yliopistosarjassa The Citadelin joukkueessa. Yliopistokauden jälkeen hän pelasi Suomeen ja pelasi kaksi kautta Torpan Pojissa osallistuen myös EuroCupiin/Saporta Cupiin. Vuonna 2000 hän saavutti ToPossa SM-hopeaa. ToPon jälkeen Majala pelasi yhden kauden Panttereissa ja tämän jälkeen puolitoista kautta Saksassa 2. Bundesligassa. Joulukuussa 2003 Majala palasi Suomen pääsarjaan Pussihukkiin, jota hän edusti kauden loppupuolikkaan jälkeen vielä kolme kautta saavuttaen SM-hopeaa vuonna 2005. Vuosiksi 2007–2009 Majala palasi vielä ToPoon, joka ylsi vuonna 2008 Suomen cupissa hopeasijalle.
Majala pelasi B- ja A-nuorten sekä alle 22-vuotiaiden maaotteluita. U16-maajoukkueessa hän pelasi ikäluokan EM-kilpailuissa vuonna 1995 Suomen sijoittuessa kymmenenneksi. Suomen miesten maajoukkueessa Majala pelasi vuonna 1999 kolmessa valmistavassa maaottelussa ja vuonna 2000 neljässä ottelussa Pohjoismaiden-mestaruusturnauksessa. Majala teki seitsemässä pelaamassaan miesten maaottelussa keskimäärin 1,7 pistettä ja otti 2,4 levypalloa per ottelu.Majala on työskennellyt vuosikymmenen kestäneen koripalloammattilaisuutensa jälkeen muun muassa koripallo- ja muiden urheilutarvikkeiden maahantuojana. Urheilu-ura aiheutti hänelle pitkäaikaisia terveysvaivoja, muun muassa kipua kävellessä vielä kaksi vuotta uran päättymisen jälkeen. Hän on asunut Keravalla.
Ducati Desmosedici GP10
Ducati Desmosedici GP10 on nelitahtinen ja 800-kuutioinen ratamoottoripyörä, jolla Ducati saavutti kolmannen sijan valmistajien mestaruudessa MotoGP luokassa kaudella 2010. Kuljettajista australialainen Casey Stoner sijoittui neljänneksi. Toisena kuljettajana ajanut yhdysvaltalainen Nicky Hayden sijoittui seitsemänneksi. GP10:llä voitettiin kauden 18:sta kilpailusta kolme, joista kaikki tuli Stonerin ajamana.
GP10 mallia rakennettiin Borgo Panigalessa 7.-11. joulukuuta 2009, jonka jälkeen 14. joulukuuta sitä testattiin tehtaalla. Ducati esitteli uuden mallinsa 15. tammikuuta 2010 tulevalle 2010 MotoGP kaudelle. Ensimmäiset testit pyörällä ajettiin Sepangissa, Malesiassa 3. helmikuuta 2010. GP10 oli pitkälti samanlainen, kuin GP9 malli. Se ei varsinaisesti kokenut suuria muutoksia edellisiin Ducatin 800-kuutioisten malleihin. Moottorina toimi edelleen nelisylinterinen, nestejäähdytteinen 90-asteen V4 nelitahtimoottori, jonka hevosvoimaksi on arvioitu yli 200. Ducati otti kuitenkin käyttöön "big-bang" moottorimallin, joka auttoi kiihdyttämään aikaisemmin mutkan keskivaiheessa. Uuden moottorisääntöjen myötä talleilla oli käytössä kauden aikana kuusi moottoria, jonka myötä moottorin kestävyyttä ja ajettavuutta pyrittiin parantamaan. Ducati jatkoi hiilikuiturungolla, jonka se otti käyttöön GP9 mallissa. GP10 pyörään tehtiin pieniä aerodynaamisia muutoksia ja rungon peräosasta tehtiin jäykempi. Pakoputken sijoittaminen takaosaan oli myös uudistettu muotoilun suhteen. Lisäksi pyörän pitoa oli yritetty parantaa kovissa kiihdytyksissä.
Ducatin tehdastallin lisäksi Pramac Racing ja Aspar Racing käyttivät samaa pyörää. Pramacilla kuljettajina olivat Mika Kallio ja Aleix Espargaró. Carlos Checa korvasi Kallion kauden kahdessa viimeisessä kilpailussa. Asparilla ajanut Hector Barbera ajoi myös kauden 2010 huippunopeuden Ducatilla Mugellon lämmittelyajoissa 345 kilometriä tunnissa.
Carmageddon (pelisarja)
Carmageddon on Stainless Gamesin kehittämä ajopelisarja.
Dallara F312
Dallara F312 on italialaisen Dallaran valmistama kilpa-auto, jolla on kilpailtu useissa Formula 3 -sarjoissa vuodesta 2012 lähtien.
Dagens Næringsliv
Dagens Næringsliv on valtakunnallinen norjalainen päivälehti. Lehti ilmestyy Oslossa, ja se kertoo erityisesti Norjan teollisuudesta, elinkeinoelämästä ja finanssimaailmasta.
Lehti on perustettu 1889 nimellä "Norsk Sjøfartstidende". Ensimmäinen numero ilmestyi 1. tammikuuta 1890, ja 1912 nimeksi tuli "Norges Handels og Sjøfartstidende", jolla nimellä se ilmestyi vuoteen 1987, jolloin se sai nykyisen nimensä. Lehdestä käytetään toisinaan edelleen nimeä "Sjøfarten".
Lehden omistaa oslolainen mediakonserni NHST Media Group (Norges Handels og Sjøfartstidende).
Honda RC213V
Honda RC213V on nelitahtinen ja 1000-kuutioinen ratamoottoripyörä, joka korvasi Honda RC212V, kun MotoGP teki uudistuksia sarjaansa siirtymällä 800-kuutioisista pyöristä tuhat kuutioisiin. Pyörällä ajettiin kilpaa ensimmäisen kerran kaudella 2012. Kauteen 2016 mennessä sillä on voitettu neljä valmistajien mestaruutta ja kolme kuljettajien maailmanmestaruutta. Marc Márquez voitti mestaruuden peräkkäisinä vuosina 2013 ja 2014, sekä kaudella 2016 Repsol Honda tallissa.
Kivilamminsuo–Pitkästenjärvet
Kivilamminsuo–Pitkästenjärvet on Mäntsälän ja Hyvinkään rajalla sijaitseva 220 hehtaarin laajuinen Natura-alue. Se muodostuu kahdesta eri alueesta, Kivilamminsuon umpeenkasvaneesta lammesta ja keidassuosta sekä Pitkästenjärviä ympäröivistä rämeistä. Kivilamminsuo–Pitkästenjärvien suot ovat varsin luonnontilaisia, Kivilamminsuo jopa melko laaja ollakseen näin luonnontilainen.
Kivilamminsuo–Pitkästenjärvistä 49 prosenttia on keidassuota, 14 prosenttia vaihettumissuota ja rantasuota, 12 prosenttia mäntyvaltaista puustoista suota, 4 prosenttia luonnontilaista tai niiden kaltaista kuusivaltaista vanhaa metsää, 2 prosenttia luonnontilaista tai niiden kaltaista mäntyvaltaista vanhaa metsää sekä 1 prosentti humuspitoisia lampia ja järviä. Reunametsiä lukuun ottamatta alue on osa valtakunnallista soidensuojeluohjelmaa. Eteläosan metsät ja suuri osa suosta kuuluvat valtiolle. Kivilamminsuon koillinen reunametsä yksityismaata. Kivilamminsuo–Pitkästenjärvillä pesii harmaapäätikkoja, metsoja, kehrääjiä ja todennäköisesti ampumahaukkoja. Alueella esiintyy lisäksi kurkia, palokärkiä, varpuspöllöjä ja viirupöllöjä.
Tukholman ruotsinsuomalainen koulu
Tukholman ruotsinsuomalainen koulu () on Ruotsin pääkaupungissa Tukholman keskustassa, Kungsholmenin kaupunginosassa sijaitseva suomenkielinen vapaakoulu, joka on nykymuodossaan ollut yhtäjaksoisesti toiminnassa vuodesta 1990. Se sijaitsee Fridhemsplanin metroaseman vieressä. Oppilasmäärältään kasvava 370 oppilaan koulu on selvästi Ruotsin viidestä suomenkielisestä peruskoulusta merkittävin, minkä lisäksi se tarjoaa suomenkieliseksi vapaakouluksi laajan valikoiman koulutusta eri-ikäisille: koulussa on esikoulu (Ruotsissa käsite "esikoulu" kattaa suomalaisen mallin päiväkodin ja esikoulun), peruskoulun luokat 1−9, iltapäiväkerhotoimintaa ja erityisluokkia oppimisvaikeuksista kärsiville. Aiemmin koulutaivalta oli mahdollista jatkaa lukioon asti, mutta Ruotsin ainoa suomenkielinen lukio lakkautettiin vuonna 2010 vähäisten opiskelijamäärien vuoksi.
Ruotsin lainsäädäntö ei varsinaisesti mahdollista täysin suomenkielistä peruskoulua, joten Tukholman ruotsinsuomalainen koulu pyrkii tarjoamaan parhaan koulutuskokonaisuuden molempia kielikulttuureja hyödyntäen. Koko perus- ja esikoulunsa kaksikielisessä koulutuksessa suorittava on peruskoulun päätteeksi saanut puolet opetuksesta suomeksi ja puolet ruotsiksi, mutta suomenkielinen opetus painottuu hieman enemmän opetuksen alkuvuosiin. Kummankin kielen joustavaan ja monipuoliseen käyttöön kannustetaan, ja esimerkiksi kokeissa saa vastata kummalla tahansa kielellä. Koulu tekee yhteistyötä sekä suomalaisten että ruotsalaisten yritysten ja muiden toimijoiden kanssa sekä osallistuu sekä suomalaisiin että ruotsalaisiin tapahtumiin, sekä juhlii sekä suomalaisia että ruotsalaisia merkkipäiviä.
Koulu työllistää 52 ihmistä, ja sen rehtorina toimii Heli Lindström. Tukholman kaupunki peruskorjaa vuonna 2017 koulun pääaulan ja ruokalassa sijaitsevat taideteokset. Hankkeen kustannusarvio on kaksi miljoonaa kruunua.
Indrek Hirv
Indrek Hirv (s. 15. joulukuuta 1956 Kohila ) on virolainen runoilija, kääntäjä ja kuvataiteilija.
Hirv työskenteli 1976–1987 taiteilijana, 1989–1991 hän oli Hollannissa Radio Vapaan Euroopan kirjeenvaihtajana. Hän palasi Viroon 1991, minkä jälkeen hän on ollut kirjailija ja asunut Tallinnassa ja Tartossa. Hänen esikoiskokoelmansa "Uneraev" ilmestyi 1987. Varhaisemmat runonsa hän kirjoitti sidotulla mitalla, mutta siirtyi 2000-luvun alussa vapaaseen mittaan ja lyhyeen muotoon. Kymmeniä hänen runojaan on sävelletty lauluiksi.
Hirvin vanhemat Helgi Hirv ja Louis Pavel olivat taiteilijoita, isoisä oli metallimies ja isoäidillä oli Tartossa muotiliike. Hirvin puoliso säveltäjä Age Hirv. Heillä on tytär Tui Hirv, joka on laulaja ja kirjailija.
Salibandyliigan kausi 2014–2015
Salibandyliigan kausi 2014–2015 oli järjestyksessään 29. Salibandyliigan kausi. Mestaruuden voitti SPV, joka voitti loppuottelusarjassa runkosarjan voittajan Happeen. Pronssia voitti SSV, joka voitti pronssiottelussa Tapanilan Erän 5–4.
Salibandyliigan kausi 2013–2014
Salibandyliigan kausi 2013–2014 oli järjestyksessään 28. Salibandyliigan kausi.
Ponsse Scorpion
Ponsse Scorpion on Ponssen suunnittelema ja valmistama metsäkone. Se esiteltiin vuonna 2013, jolloin tuotteen kehitysversioita oli toimitettu parikymmentä kappaletta eri metsäkoneyrittäjille. Ponsse Scorpioninn varsinainen tuotanto alkoi tammikuussa 2014. Kone on suunniteltu Vieremällä ja Kajaanissa ja sitä valmistetaan Vieremän tehtaalla. Scorpionin listahinta oli noin 500 000 euroa, minkä päälle tulevat kustannukset lisälaitteista.
Ponsse Scorpion on voittanut useita palkintoja:
Sami Johansson
Sami Johansson (s. 27. kesäkuuta 1993) on suomalainen salibandyn pelaaja ja kaksinkertainen maailmanmestari. MM-kilpailuissa 2016 hän teki viisi maalia. MM-kilpailuissa 2018 hän oli Suomen joukkueen paras pistemies tehopistein 8+3. Johansson edustaa seuratasolla tamperelaista Classicia.
Joonas Mäkipelto
Joonas Tapani Mäkipelto (s. 4. maaliskuuta 1988, Keuruu) on salolainen palomies ja kaksinkertainen vastaotteen leuanvedon maailmanennätyksen haltija.
Mäkipelto teki Lempäälän Ideaparkissa helmikuussa 2016 vastaotteen 24 tunnin leuanvedon maailmanennätyksen, 5 050 leukaa. Vastaotteen 12 tunnin leuanvedon maailmanennätyksen, 4 040 leukaa, hän teki lokakuussa 2016. Mäkipellon ennätykset on merkitty Guinnessin ennätystenkirjaan.  Mäkipellon valmentajana toimii Jari Saario.
Mäkipellon perheeseen kuuluvat kaksi lasta ja vaimo. Mäkipellolla on myös rakennusalan koulutus, mutta nykyisin hän työskentelee palomiehenä Espoossa.
Anneli Virkkala
Aune Aneli Virkkala (o.s. Kotilainen, s. 13. maaliskuuta 1947 Kivijärvi) on aktiiviuransa päättänyt suomalainen keihäänheittäjä. Hän edusti Kivijärven Kivekkäitä sekä Gamlakarleby Idrottsföreningiä.
Kalevan kisoista Virkkala saavutti keihäänheitosta viisi hopeaa vuosina 1970, 1972, 1975, 1976 ja 1977 sekä pronssia vuonna 1982. Ennätyksekseen hän heitti tuloksen 58,24 metriä, mikä oikeuttaa Suomen kaikkien aikojen tilastossa vanhan keihäsmallin osalta sijaan 14.
Virallisiin kilpailuihin Virkkala ei ole osallistunut vuoden 2013 jälkeen.
Minna Pelttari
Minna Elina Pelttari (s. 26. toukokuuta 1965 Lieto) on aktiiviuransa päättänyt suomalainen korkeushyppääjä. Hän edusti Liedon Parmaa ja hänen valmentajanaan toimi Pekka Lehto.
Kalevan ksoista Pelttari saavutti korkeushypyn pronssia vuonna 1982. Virallisiin kilpailuihin hän ei ole osallistunut vuoden 1990 jälkeen.
Sari Järvi
Sari Elina Järvi (s. 12. heinäkuuta 1959 Helsinki) on aktiiviuransa päättänyt suomalainen seitsenottelija. Hän edusti koko uransa ajan Viipurin Urheilijoita.
Kalevan kisoista Järvi saavutti seitsenottelun pronssia vuonna 1982. Lisäksi hän oli mukana viestijuoksun SM-kilpailuissa saavuttaen hopeaa 4 x 400 metrin viestijuoksusta vuonna 1983 sekä kaksi pronssia 4 x 100 metrin viestijuoksusta vuosina 1979 ja 1983.
Virallisiin kilpailuihin Järvi ei ole osallistunut vuoden 1984 jälkeen.
TSI
TSI tarkoittaa seuraavia asioita:
Trifluorietaani
Trifluorietaani eli (CHF) HFC-143a tai R-143a on fluorattuihin hiilivetyihin kuuluva orgaaninen yhdiste. Yhdistettä voidaan käyttää jäähdytysaineena muun muassa ilmanvaihtolaitteissa.
Huoneenlämpötilassa trifluorietaani on väritöntä ja hajutonta kaasua, joka voidaan nesteyttää. Yhdiste ei ole haitallista otsonikerrokselle, mutta sillä on korkea GWP-arvo (4 470). Trifluorietaani ei ole erityisen myrkyllistä, mutta suurina pitoisuuksina se voi vaikuttaa keskushermostoon, mistä voi seurata huimausta.
Tyypillisin tapa valmistaa trifluorietaania on 1,1,1-trikloorietaanin ja vetyfluoridin välinen reaktio. Tässä reaktiossa voidaan käyttää katalyyttinä muun muassa kromi(III)oksidin, alumiinioksidin ja sinkin seosta tai antimonipentafluoridia. Yhdistettä voidaan valmistaa myös vedyttämällä useita klooria ja fluoria sisältäviä hiilivetyjä, ja näitäkin reaktioita katalysoivat metallioksidit, -fluoridit tai -kloridit. Trifluorietaania käytetään seoksena yhdessä muiden fluorattujen hiilivetyjen kanssa kylmäaineena esimerkiksi ilmastointilaitteissa. Sitä käytetään myös vinylideenifluoridin valmistukseen.
Allodynia
Allodynia (Antiikin kreikan "άλλος" "állos" "muut" ja "οδύνη" "odúnē" "kipu") viittaa keskushermoston herkistymiseen kivulle, jolloin hermosolujen vaste on kasvanut yleensä kipua aiheuttamattomalle, usein toistuvalle stimulaatiolle. Allodynia voi johtaa kipureaktion syntymiseen ärsykkeistä jotka eivät normaalisti aiheuttaa kipua. Lämpötila tai fysikaaliset ärsykkeet voivat provosoida allodyniaa, joka voi tuntua erilaisina kiputuntemuksina, ja se esiintyy usein loukkaantumisen jälkeen vaurioituneella alueella. Allodynia poikkeaa hyperalgesiasta eli voimistununeesta kipuherkkyydestä, jossa syntyy äärimmäinen kipureaktio ärsykkeeseen, joka on yleensäkin kivulias.
Allodynian tyyppejä:
Allodynia on kliininen piirre monissa kivuliaissa sairauksissa, kuten neuropaattisessa kivussa, fibromyalgiassa ja migreenissä. Allodynia voivat aiheuttaa jotkin hermovaurioiden hoitoon käytetyt kantasolu-populaatiot. Yksi staattisen mekaanisen allodynian etiologioista ovat vaurioituneet A-beeta-hermosyyt.
Papyrus Design Group
Papyrus Design Group on yhdysvaltalainen videopelien kehittäjä, jonka perustivat David Kaemmer ja Omar Khudari vuonna .
Yritys on toiminut aluksi myös ohjelmistoteollisuuden sopimusvalmistajana ja alihankkijana.
Gas Powered Games
Gas Powered Games on Chris Taylorin Seattlessa vuonna 1998 perustama pelitalo.
Helmikuussa 2013 Wargaming.net osti Gas Powered Gamesin. Yrityksen uusi nimi on Wargaming Seattle. Vuonna 2016 Taylor erosi yrityksen palveluksesta.
Petri Kauko
Petri Kauko (19. marraskuuta 1979 Jyväskylä) on suomalainen salibandyn pelaaja. Kauko edustaa jyväskyläläistä Happeeta, jota on edustanut koko pelaajauransa. Kauko pelasi ensimmäisen kerran Salibandyliigassa kaudella 1998–99. Ennen kautta 2017–18 Kauko on pelannut liigan runkosarjassa 501 ottelua, joissa on tehnyt 235 maalia ja 625 pistettä. Pudotuspeleissä hän on tehnyt 38 maalia ja 90 pistettä 106 ottelussa. Hän on tehnyt Happeen historian eniten maaleja, syöttöjä ja pisteitä runkosarjassa. Pudotuspeleissä hän on tehnyt seuran historian eniten pisteitä ja syöttöjä. Kauko on pelannut myös Suomen maajoukkueessa kolme ottelua, joissa on tehnyt yhden maalin.
Anna-Leena Tirronen
Anna-Leena Tirronen (s. 30. syyskuuta 1963 Lappeenranta) on aktiiviuransa päättänyt suomalainen pituushyppääjä. Hän edusti koko uransa ajan Lauritsalan Kisaa ja hänen valmentajanaan toimi Hannu Sorsa.
Kalevan kisoista Tirronen saavutti pituushypystä kaksi hopeaa vuosina 1980 ja 1982. Lisäksi hän saavutti sisäratojen SM-kilpailuista hopeaa 400 metrin juoksussa vuonna 1984.
Tirrosen ennätys on 8. syyskuuta 1984 Santiago de Compostelassa hypätty 6,18 metriä. Virallisissa kilpailuissa Tirronen ei ole esiintynyt vuoden 1986 jälkeen.
UFO (pelisarja)
UFO on ALTAR interactiven kehittämä taktista joukkojenhallintaa sisältävä taktiikkapelisarja.
Pelit ovat saaneet vaikutteita "X-COM"-pelisarjasta.
Silja Kautonen
Silja Sinikka Kautonen (s. 18. huhtikuuta 1956 Enonkoski) on aktiiviuransa päättänyt pikajuoksija. Uransa aikana hän edusti Savonlinnan Rientoa, Enonkosken Urheilijoita sekä Lahden Ahkeraa. Hänen valmentajanaan toimi Yrjö Oksanen.
Kalevan kisoista Kautonen saavutti hopeaa 200 metrin juoksussa vuonna 1982. Lisäksi hän voitti sisäratojen SM-kilpailuista hopeaa 60 metrin juoksusta vuonna 1981.
Virallisissa kilpailuissa Kautonen ei ole esiintynyt vuoden 1986 jälkeen.
SSR Group
SSR Group Oy on suomalainen asunto- ja toimitilarakentamiseen erikoistunut valtakunnallinen rakennuskonserni, joka perustettiin vuonna 2015. Konsernin pääkonttori sijaitsee Lahdessa. SSR Groupin toimitusjohtaja on elokuusta 2017 Arto Kukkonen. SSR Group työllistää suoraan yli 250 rakennusalan ammattilaista, joista 150 Lahdessa. Vuonna 2016 konsernin kasvu oli 56 prosenttia ja liikevaihto 117 miljoonaa euroa.
Konsernin rakennuskohteita ovat olleet muun muassa Luhdan pääkonttori Lahdessa ja vuoden parhaaksi korjausrakennustyömaaksi valittu Päijät-Hämeen keskussairaalan perusparannus.
Konsernin juuret juontavat lahtelaiseen rakennusyhtiö Salpausselän Rakentajat Oy:hyn, jonka lahtelainen rakennusinsinööri Mika Wilenius ja maajoukkuetason jääkiekkoilijana tunnettu Erkki Laine ostivat edellisen omistajan perikunnalta vuonna 2004. Laineen menehdyttyä vuonna 2009 tämän enemmistöosuus myytiin rakennusyhtiö Lujatalolle, mutta osakekanta siirtyi takaisin Wileniukselle vuonna 2013.
SSR Groupin pääomistaja on rakennusinsinööri Mika Wilenius, joka toimii yhtiössä neuvonantajana. SSR Groupin hallitukseen kuuluvat omistajat Jorma Tamminen, Tapani Pöyry ja Kari Kangas sekä talon ulkopuolelta Marko Nokka.
SSR Groupilla on kahdeksan alueellista tytäryhtiötä, jotka toimivat laajasti ympäri Suomea:
Syksyllä 2016 Yle uutisoi, että SSR Group on tehnyt yhteistyötä Nova Groupista tunnetun liikemies Arto Merisalon kanssa. Keväällä 2017 SSR Group kertoi tehneensä vuokralaisten hankintaan liittyvää yhteistyötä konsulttiyritys Sadepisaran kanssa, jossa Merisalo on työskennellyt. Yhteistyö on konsulttiyrityksen kanssa on päättynyt.
SSR Group nousi 2016 yhdeksi Suomen "superkasvajista" Kauppalehden tutkimuksessa. Kauppalehti listaa vuosittain Suomen ”superkasvajat” eli yritykset, jotka ovat 2000-luvun kuluessa kasvaneet pienestä yhtiöstä yli sadan miljoonan euron liikevaihtoon. Vuonna 2016 SSR Group kasvatti liikevaihtoaan 75 miljoonasta eurosta 117 miljoonaan euroon, ja Kauppalehden selvityksessä sen vuotuinen kasvuvauhti oli koko tarkastelujakson aikana keskimäärin 50,3 prosenttia.
SSR Groupin pääomistaja Mika Wilenius on hallinnoinut lähes puolen miljoonan euron omistuksiaan Seychellien veroparatiisin kautta. Hallintarekisteröinti on lain mukaan mahdollista vain ulkomaalaiselle osakkeenomistajalle tai ulkomaiselle yhtiölle. Yle sai asian selville niin sanotuista Panaman papereista. Wilenius kieltäytyi antamasta Ylelle haastattelua asiasta ja hänen asiamiehensä Kari Uoti uhkasi oikeustoimilla, jos Yle julkaisisi Wileniuksen nimen.
Andrea’s Best Balkan Hits
Andrea's Best Balkan Hits bulgarialaisen pop-folk -laulaja Andrean kokoelma-albumi, joka julkaistiin.
AQ Interactive
AQ Interactive oli japanilainen videopelien kehittäjä ja julkaisija, joka on perustettu vuonna Tokiossa.
Cavia liitettiin yritykseen vuonna 2010. Artoon ja Feelplus liitettiin yritykseen vuonna 2010. Yrityksestä tuli osa Marvelous AQL-yhtiötä vuonna 2011.
Karlbergin rautatieasema
Karlbergin rautatieasema on lakkautettu, Tukholman paikallisjunaliikenteen käytössä vuosina 1882–2017 ollut rautatieasema. Keskustaradan avaututtua liikenteelle 10. heinäkuuta 2017 Karlbergin aseman korvasi paikallisjunaliikenteessä Tukholman Odenplan.
Selainpeli
Selainpeli on verkkoselaimella pelattava peli. Ohjelmaa ei tällöin asenneta käyttäjän tietokoneelle väliaikaisia tiedostoja lukuun ottamatta, kuten selaimen välimuistissa olevat tiedostot.
Selainpelit ovat eri aikoina tehty eri tekniikoilla, esimerkiksi Adobe Flashilla ja Javalla.
Ainolanranta
Ainolanranta on pienalue Jyväskylän Kuokkalassa Jyväsjärven rannalla. Se käsittää Ainolan, Ainolanrannan ja Suuruspään asuinalueet.
Alueen rakennuskanta koostuu lähinnä 1990-luvulla ja 2000-luvun ensikymmenellä rakennetuista kerrostaloista, mutta Suuruspäässä on myös 1990-luvulla valmistunut rivitaloalue. Osa pienalueen kerrostaloista on Keski-Suomen opiskelija-asuntosäätiön vuokrataloja.
Pienalueella sijaitsee K-Market, Survon Kartano ja Korpelan tila, ja alueen välittömässä läheisyydessä sijaitsevat myös Kuokkalan keskustan palvelut.
Miten ja miksi
Miten ja miksi on Toni Edelmannin säveltämä kappale vuodelta 1994 näytelmään Kolme sisarta. Sen ovat levyttäneet Samuli Edelmann vuonna 1997 ja Paula Vesala vuonna 2014. Laulun sanoitus on Pertti Reposen tekemä käännös venäläisen Nikolai Denisovin tekstin pohjalta. Kyseinen venäläinen laulu on nimeltään ”Как, почему”, ja sen on ensiesittänyt Edita Pieha vuonna 1987.
Paula Vesalan versio kappaleesta oli Suomen virallisen latauslistan kolmantena viikolla 45/2014.
European Computer Trade Show
European Computer Trade Show (lyhyesti ECTS) oli brittiläinen vuosittain järjestettävä messutapahtuma tietokone- ja videopeliteollisuudelle. Messut järjestettiin ensimmäisen kerran vuonna 1988.
Messut ovat suunnattu alan ammattilaisille kuten maahantuojille, jälleenmyyjille ja lehdistölle.
Abbar el Hamada
Abbar el Hamada on algerialaisen laulaja-näyttelijä Aziza Brahimin albumi, joka julkaistiin vuonna 2016.
Kaikki kappaleet Aziza Brahim.
Insula (yritys)
Insula AS on norjalainen elintarvikealan yritys, joka valmistaa kalajalosteita. Insula toimii Norjan lisäksi Ruotsissa, Suomessa ja Tanskassa. Kesäkuussa 2017 Apetit Oyj ilmoitti myyvänsä kalaliiketoimintansa Insulalle. Yrityskauppa sai hyväksynnän Norjan kilpailuviranomaisilta lokakuussa 2017. Apetit-tuotemerkillä myytävät kalajalosteet valmistaa Escamar Seafood Oy.
Toyota TF110
Toyota TF110 on ranskalaisen Pascal Vasselonin suunnittelema Formula 1 -auto, jolla japanilaisen Toyota -tallin olisi ollut tarkoitus kilpailla kaudella 2010.
Toyotan vetäydyttyä sarjasta kauden 2009 jälkeen, serbialainen Stefan Grand Prix -talli olisi ottanut auton käyttöönsä kaudelle 2010. Lopulta Stefan GP ei päässyt mukaan kaudelle. Myöhemmin Hispania -talli yritti saada auton käyttöönsä kaudelle 2011.
Fayl-Billot
Fayl-Billot on kunta Koillis-Ranskassa Haute-Marnen departementissa Grand Estin alueella.
Kunta on tunnettu korinpunonnasta, ja siellä voi opetella punontaa siihen erikoistuneessa koulussa "École nationale d'osiériculture et de vannerie". Lisäksi kunnassa on 1600-luvulta peräisin oleva talo "Maison de la Vannerie", missä voi tutusta korinpudontatöihin.
Apremont-sur-Allier
Apremont-sur-Allier [apʁəmɔ̃ syʁ alje] on vähäväkinen ranskalaiskunta Keski-Ranskan hallintoalueella Cherin departementin kaakkoisosassa. Kunnan asukasluku vuonna 2014 oli 71, pinta-ala 30,69 neliökilometriä ja väentiheys siis 2,3 asukasta neliökilometrillä. Noin 15 kilometriä Neversin kaupungista lounaaseen sijaitseva kunta kuuluu departementissaan La Guerche-sur-l’Aubois’n kantoniin Saint-Amand-Montrondin arrondissementissa. Kylän läpi virtaa Loiren sivujoki Allier.
1400-luvun loppupuolella perustetun linnan ympärille syntynyt Apremont-sur-Allier kuuluu kauneimpien ranskalaiskylien järjestöön "Les Plus Beaux Villages de France".